Þó verður að telja skilyrði að fyrirtækin sem um ræðir hafi átt með sér einhvers konar bein eða óbein samskipti . Helstu tegundir samráðsbrota eru : Verðsamráð : Varla er hægt að finna alvarlegri samkeppnishindranir en þegar fyrirtæki koma sér saman um aðgerðir sem hafa áhrif á verð , afslætti , álagningu eða önnur viðskiptakjör . Þess konar aðgerðir hafa þann tilgang að hafa hamlandi áhrif á samkeppni og verð . Markaðsskipting : Hér falla undir aðgerðir fyrirtæka á sama sölustigi og um skiptingu markaða eftir svæðum , viðskiptavinum eða eftir sölu og magni . Þess háttar aðgerðir leiða alla jafna til verðhækkana sem að lokum bitna á neytendum . Upplýsingaskipti milli keppinauta : Hegðun keppinauta er ein af meginforsendum þess að óheft samkeppni geti átt sér stað . Aðgerðir sem mismuna viðskiptaaðilum með ólíkum skilmálum í samskonar viðskiptum : Mismunun getur leitt til þess að veikja samkeppnisstöðu . Dæmigert atvik af þessu tagi væri lóðréttir samkeppnishamlandi samningar um verð eða afslætti , sem mismuna kaupendum eða hópum þeirra . Meginregla er að afslættir sem byggjast á kostnaðarlegum forsendum hafa samkeppnishvetjandi áhrif . Hins vegar geta afslættir sem byggjast á huglægum og ómálefnalegum sjónarmiðum haft neikvæð áhrif á samkeppni milli fyrirtækja . Skilyrði um viðbótarskuldbindingar sem tengjast ekki efni samninga : Þetta á fyrst og fremst við þegar fyrirtæki býr yfir eftirsóknarverðri vöru eða þjónustu sem það hyggst aðeins selja ef kaupandi kaupir jafnframt aðra vöru eða þjónustu af fyrirtækinu . Með þessu er hægt að neyða kaupanda til viðbótar viðskipta sem þeir ef til vill gætu fengið með hagkvæmari kjörum annars staðar . Þær tegundir sem hér hafa verið taldar upp eiga það sameiginlegt að hafa það að meginmarkmiði að hækka verð á vöru og þjónustu neytendum til tjóns .